એક સમયે દૂરનું ઉપનગર ગણાતું વિરાર છેલ્લા કેટલાક સમયથી ભારે પ્રગતિ કરી રહ્યું છે. વિકાસના ભાગરૂપે આ ઉપનગરમાં અનેક નવા પ્રોજેક્ટ્સ આકાર લઈ રહ્યા છે. નાયગાંવ અને વસઈ સાથે રોડ મારફત પરિવહનના વિકલ્પો દિવસે ને દિવસે બહેતર બની રહ્યા છે. હાલમાં અહીં જે બસ-સર્વિસ શરૂ થઈ છે એમાં પણ ક્રમશ: સુધારો થઈ રહ્યો છે. આ વિકાસ વિશે વાત કરતાં પૂનમ બિલ્ડર્સના ડિરેક્ટર અશ્વિન મહેતા કહે છે, ‘પહેલાં અહીં રોડ મારફત પરિવહન કરવું એક મોટી સમસ્યા હતી, પણ હવે એવું નથી. હવે અહીંથી લોકો અડધા કલાકમાં બોરીવલી સુધી પહોંચી શકે છે.’